**CÂND FRUMUSEȚEA-ȚI VA APUNE**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândești că-n veci îți va fi haina nouă

Și farmecul rămâne al tău,dar știi

Că frumusețea trece,și-o să-ți plouă

În suflet – falsă-i haina ce o ții.

Că însăși Afrodita te-a atins,gândești

Când zeci de-admiratori te-ating

Dar să nu uiți,și corpurile cerești

Sunt la final doar roci care se sting

Gândești că n-ai cusururi,dar ascultă

Și trandafirii-au spini;noblețea

E tot ce face viața mai plăcută

Când de la tine pleacă frumusețea

De n-ai să dai doar ce-i frumos,prezic

Că o să vină vremea să nu ai nimic